
Πέμπτη, 13 Αυγούστου 2026

ΔΕΛΤΙΟ ΤΥΠΟΥ
Εντοπισμός και κατάσχεση δενδρυλλίων κάνναβης στην Καβάλα - Θάνατος άνδρα στη Παλαιόχωρα – Εντοπισμός και διάσωση συνολικά 115 αλλοδαπών από δύο λέμβους στους Καλούς Λιμένες – Συνέχεια ενημέρωσης αναφορικά με τον εντοπισμό και διάσωση 48 και 42 αλλοδαπών στους Καλούς Λιμένες - Εντοπισμός 49 αλλοδαπών στον οικισμό "ΤΣΙΓΚΟΥΝΑ" - Διακομιδές ασθενών


	Τις πρωινές ώρες σήμερα, στελέχη του Γραφείου Δίωξης Ναρκωτικών της Λιμενικής Αρχής Καβάλας, προέβησαν στον εντοπισμό και την κατάσχεση εξακοσίων πενήντα εννέα (659) δενδρυλλίων κάνναβης. 
Συγκεκριμένα, κατόπιν αξιοποίησης πληροφοριών, τα ανωτέρω στελέχη, διενέργησαν έρευνα – αυτοψία και εντόπισαν 659 δενδρύλλια κάνναβης ύψους 1 έως 3,40 μέτρων σε στάδιο ανάπτυξης, σε αγροτική περιοχή, πλησίον οικισμού του νομού Καβάλας. Προανάκριση διενεργείται από το Κεντρικό Λιμεναρχείο Καβάλας.
Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr.

*****

Τις μεσημβρινές ώρες σήμερα, ενημερώθηκε η Λιμενική Αρχή της Παλαιόχωρας, για την ύπαρξη ενός 81χρονου ημεδαπού, ο οποίος ανασύρθηκε χωρίς τις αισθήσεις του, από τη θαλάσσια περιοχή Βουλολίμνη Χρυσοσκαλίτισσας Κισσάμου Χανίων. Ο 81χρονος διακομίστηκε στο Κ. Υ. Κισσάμου, όπου διαπιστώθηκε ο θάνατος του. Από τη Λιμενική Αρχή Παλαιόχωρας που διενεργεί την προανάκριση, παραγγέλθηκε η διενέργεια νεκροψίας νεκροτομής στην Ιατροδικαστική Υπηρεσία Κρήτης.

*****

Τις μεσημβρινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε δύο λέμβους με αλλοδαπούς επιβαίνοντες σε δυσχερή θέση, στη θαλάσσια περιοχή νότια των Καλών Λιμένων. Οι συνολικά 115 αλλοδαποί (126 άντρες, 2 γυναίκες και 2 ανήλικοι) εντοπίστηκαν και περισυλλέχθηκαν από ένα Περιπολικό Πλοίο Λ.Σ.-ΕΛ.ΑΚΤ. και μεταφέρθηκαν στο λιμάνι των Καλών Λιμένων. Στη συνέχεια, οι διασωθέντες μεταφέρθηκαν στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

*****

Συνέχεια ενημέρωσης:
	Αναφορικά με τον εντοπισμό και τη διάσωση 48 αλλοδαπών, τις πρωινές ώρες χθες, στη θαλάσσια περιοχή νότια των Καλών Λιμένων, συνελήφθη ένας 22χρονος αλλοδαπός (υπήκοος Νότιου Σουδάν) εκ των ανωτέρω, για παράβαση του άρθρου 83 του Ν. 3386/2005 “Παράνομη είσοδος στη χώρα”, του άρθρου 25 του Ν. 5038/2023 “Διευκόλυνση” και του άρθρου 306 του Π.Κ. ‘’Έκθεση”, καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης, έναντι χρηματικής αμοιβής. Σύμφωνα με τους διασωθέντες, είχαν εκκινήσει τις βραδινές ώρες την 10.08.2026 από την περιοχή του Τομπρούκ της Λιβύης, καταβάλλοντας χρηματικά ποσά μεταξύ 7.000 με 14.000 δηναρίων Λιβύης, για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο του Ηρακλείου.

*****

Συνέχεια ενημέρωσης:
	Αναφορικά με τον εντοπισμό και τη διάσωση 42 αλλοδαπών, τις πρωινές ώρες χθες, στη θαλάσσια περιοχή νοτιοανατολικά των Καλών Λιμένων, συνελήφθη ένας 22χρονος αλλοδαπός (υπήκοος Νότιου Σουδάν) εκ των ανωτέρω, για παράβαση του άρθρου 83 του Ν. 3386/2005 “Παράνομη είσοδος στη χώρα”, του άρθρου 25 του Ν. 5038/2023 “Διευκόλυνση” και του άρθρου 306 του Π.Κ. ‘’Έκθεση”, καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης, έναντι χρηματικής αμοιβής. Σύμφωνα με τους διασωθέντες, είχαν εκκινήσει τις βραδινές ώρες την 10.08.2026 από την περιοχή του Τομπρούκ της Λιβύης, καταβάλλοντας χρηματικά ποσά μεταξύ 3.200 με 3.500 δολάρια ΗΠΑ, για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο του Ηρακλείου.

*****

	Τις βραδινές ώρες χθες, ενημερώθηκε η Λιμενική Αρχή των Καλώ Λιμένων για την ύπαρξη αλλοδαπών σε βραχώδη θαλάσσια περιοχή του οικισμού «ΤΣΙΓΚΟΥΝΑ» του Δήμου Φαιστού. Αμέσως στην περιοχή μετέβησαν στελέχη του Λιμενικού Σταθμού, όπου εντόπισαν 49 αλλοδαπούς (43 άντρες, 2 γυναίκες και 4 ανήλικοι). Οι αλλοδαποί μεταφέρθηκαν στο λιμάνι του Ηρακλείου, με τη συνοδεία στελεχών Κ.Ε.Α. Λ.Σ.-ΕΛ.ΑΚΤ. και του Α.Τ. Φαιστού. Από το Κεντρικό Λιμεναρχείο Ηρακλείου που διενεργεί την προανάκριση, συνελήφθη ένας 20χρονος αλλοδαπός εκ των ανωτέρω, για παράβαση του άρθρου 25 του Ν. 5038/2023 «Κώδικας μετανάστευσης», του άρθρου 83 του Ν. 3386/2005 «Παράνομη είσοδος στη χώρα» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής. Σύμφωνα με τους διασωθέντες, είχαν εκκινήσει τις βραδινές ώρες την 07.08.2026 από την περιοχή του Τομπρούκ της Λιβύης, καταβάλλοντας χρηματικά ποσά άγνωστα στους ιδίους για την μεταφορά τους στην Ελλάδα.

*****

	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-12χρονης, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛ.ΑΚΤ.,
-81χρονης, από το λιμάνι της Σκιάθου στο λιμάνι του Βόλου, με το ιδιωτικό σκάφος «ΑΘΩΣ» Ν. Σπετσών 323

